**….. ΚΥΡΩΣΕΙΣ ΤΑΜΕΙΩΝ …………**

**4114νδ1960**

 ΚΕΦΑΛΑΙΟΝ Δ`.

 Κυρώσεις.

 Αρθρον 29.

 "1. Σε περίπτωση καθυστέρησης απόδοσης απαιτησεών του το Ταμείο

δικαιούται να απαιτησει τον τόκο υπερημερίας που προβλέπεται κάθε φορά,

εκτός αν πρόκειται για οφειλές ασφαλισμένων ή συνταξιούχων, για τις

οποιίες ορίζεται προσαύξηση από τις κείμενες διατάξεις, το ποσοστό της

οποίας μπορεί να ανακαθορίζεται με τη διαδικασία που ορίζει το άρθρο 3

του Ν. **1090/1980** (ΦΕΚ 263)".

 \*\*\*Η παράγραφος 1 αντικαταστάθηκε ως ανωτέρω διά του άρθρου 12 παρ.

 4 του Ν. **1512/1985** (Α 4).

 2. Ησφαλισμένοι του Ταμείου, καθυστερούντες αδικαιολογήτως την

 αποστολήν εις το Ταμείον οιουδήποτε ποσού, όπερ, ως εκ των καθηκόντων

 των, εισέπραξαν δια λογ/σμόν τούτου, υπόκεινται, εκτός των υπό του

 Ποινικού Νόμου προβλεπομένων κυρώσεων, και εις την πειθαρχικήν

 τοιαύτην επί παραβάσει καθήκοντος.

 Εις περίπτωσιν υποτροφής το Διοικητικόν Συμβούλιον δύναται, δι`

 αποφάσεως του, να επιβάλη εις τους ησφαλισμένους τούτους και στέρησιν

 πάντων των εκ του Ταμείου δικαιωμάτων των διαρκή ή πρόσκαιρον. Αι

 κυρώσει αύται επιβάλλονται και κατά παντός δικαστικού κληρήρος, όστις

 δεν τηρεί βιβλία επιδόσεων και εκθέσεων ή δεν τηρεί ταύτα, συμφώνως

 προς τας διατάξεις του άρθρου 10 παρ. 1 περιπτ. ιθ` του παρόντος.

 Πάντες οι διαχειριζόμενοι τους πόρους του Ταμείου υπέχουσιν έναντι

 τούτου και τας ευθύνας των δημοσίων υπολόγων.

 "3. Οι μη συμμορφούμενοι προς τας διατάξεις του παρόντος και των εις

 εκτέλεσιν αυτού Π. Δ/των, ή αποφάσεων του Διοικητικού Συμβουλίου του

 Ταμείου ως προς την απόδοσιν των πόρων του Ταμείου, είτε δι` ενσήμων

 είτε κατά διάφορον τρόπον εισπραττομένων, υποχρεούνται εις καταβολήν

 προστίμου μέχρι του διπλασίου της αξίας του μη καταβληθέντος ή μη

 προσηκόντως καταβληθέντος πόρου, οφειλομένου εντόκως με τον εκάστοτε

 τόκον υπερημερίας από της εκδόσεως της επιβαλλούσης τούτο αποφάσεως.

 Το περί ου πρόκειται πρόστιμον επιβάλλεται δι` αποφάσεως του

 Διοικητικού Συμβουλίου".

 \*\*\*Η παρ. 3 του άρθρου 29, ως αντικατεστάθη διά του άρθρου 2 του

 Α.Ν. **589/1968** αντικαταστάθηκε ως άνω διά του άρθρου 15 του Ν.

 **730/1977** (ΦΕΚ Α` 309).

**…………………………………………………………………..**

**2001 - Αριθ. Πρωτ.23320**

**Αριθ. Εγκυκλίου 385**

**3. ΚΥΡΩΣΕΙΣ**

Στην περίπτωση της εκπρόθεσμης απόδοσης των δικαιωμάτων του Ταμείου, αυτά καταβάλλονται έντοκα σύμφωνα με τη διάταξη της παραγ. 1 του άρθρου 29 του Ν.Δ. 4114/1960 (Απόφ. Δ.Σ. 1778/1964) και με το εκάστοτε επιτόκιο υπερημερίας, υπολογιζόμενου του τόκου από τη λήξεως της πιο πάνω προθεσμίας (Α.Δ.Σ. 3886/1998).

Για τη μη απόδοση τη μη εμπρόθεσμη απόδοση των δικαιωμάτων του Ταμείου (συμπεριλαμβανομένης και της ασφαλιστικής εισφοράς) επιβάλλεται από το Διοικητικό Συμβούλιο πρόστιμο μέχρι το διπλάσιο του μη καταβληθέντος μη προσηκόντως καταβληθέντος πόρου σύμφωνα με την διάταξη της παραγ. 3 του άρθρου 29 του Ν.Δ. 4114/1960, όπως αντικαταστάθηκε με το άρθρο 15 του Ν. 730/1977. Πέραν αυτών, προβλέπονται και βαρύτερες κυρώσεις σύμφωνα με την παραγ. 2 του άρθρου 29 του παραπάνω Ν.Δ. για την περίπτωση της αδικαιολόγητης καθυστέρησης καταβολής δικαιωμάτων του Ταμείου που έχουν εισπραχθεί.

………………………………..

**…………………………………………………………………..**

**10041φ13133/584**

**ΦΕΚ Β’ 947-13/6/2007**

ΚΑΘΟΡΙΣΜΟΣ ΣΥΝΕΠΕΙΩΝ ΓΙΑ ΤΟΥΣ ΣΥΜΒΟΛΑΙΟΓΡΑΦΟΥΣ ΑΠΟ ΤΗ ΜΗ ΕΦΑΡΜΟΓΗ ΤΗΣ ΔΙΑΤΑΞΗΣ ΤΗΣ ΠΑΡ. 3α ΤΟΥ ΑΡΘΡΟΥ 48 ΤΟΥ Ν. 3518/2006

Υπουργική Απόφαση

Σχετ.: η εγκύκλιος του Ταμείου Νομικών Νο 406/25-6-2007.

Κατ’ εξουσιοδότηση των διατάξεων της παραγράφου 3α του άρθρου 48 του Ν. 3518/2006, με την οποία καθορίζεται ο τρόπος καταβολής των πόρων του Ταμείου Νομικών εκ ποσοστού 1,3% ή 0,65% και 0,125% ( σχ. εγκύκλιος ΤΝ με αριθμό 404/26-3-2006 ) εκδόθηκε η ανωτέρω κοινή απόφαση των Υπουργών Απασχόλησης και Κοινωνικής Προστασίας και Δικαιοσύνης, το κείμενο της οποίας έχει ως εξής:

«1. Σε περίπτωση μη εφαρμογής από το συμβολαιογράφο των προβλεπομένων από τις διατάξεις της παρ. 3α του άρθρου 48 του Ν. 3518/2006 και κατ’ επέκταση, της μη απόδοσης του οφειλομένου πόρου στο Ταμείο Νομικών ή της απόδοσης αυτού μετά τη σύνταξη της συμβολαιογραφικής πράξης, εκτός από τις συνέπειες, που προβλέπονται από το Ν.Δ 4114/1960, επιβάλλεται πρόστιμο από το Διοικητικό Συμβούλιο του Ταμείου, το οποίο ανέρχεται σε ποσοστό 20% επί του οφειλομένου πόρου.

Εφόσον πρόκειται για ποσά από τη μη απόδοση του οφειλομένου πόρου ή απόδοση αυτού μετά τη σύνταξη της συμβολαιογραφικής πράξης, που υπερβαίνουν τις εκατό χιλιάδες ( 100.000 ) Ευρώ, το Διοικητικό Συμβούλιο του Ταμείου δύναται να επιβάλει πρόστιμο μεγαλύτερο του προαναφερόμενου. Σε περίπτωση νέου ελέγχου και υποτροπής, το πρόστιμο καθορίζεται σε ποσοστό τουλάχιστον 40%.

Επί τρίτης και κάθε περαιτέρω υποτροπής, το ανωτέρω ποσοστό προσαυξάνεται κατά 10% τουλάχιστον.

…………………….